

# Илдар Халиков төбәкләрдә энергия нәтиҗәлелеген күтәрү мәсьәләләре буенча Бөтенроссия киңәшмәсендә катнашты

*22.11.2013*


Бүген Татарстан Республикасы Премьер-министры Илдар Халиков Мәскәүдә эшлекле сәфәрдә.


Татарстан Республикасы Министрлар Кабинеты башлыгы төбәкләрдә энергия нәтиҗәлелеген күтәрү мәсьәләләре буенча Бөтенроссия киңәшмәсендә катнашты. Киңәшмә энергия нәтиҗәлелеге һәм энергия саклау буенча ENES 2013 II Халыкара форум кысаларында уздырыла.


Бөтенроссия киңәшмәсендә РФ региональ үсеш министры И. Слюняев, РФ энергетика министры урынбасары А. Инюцын, Тамбов өлкәсе губернаторы О. Бетин һ.б. катнашты.


Бу чарада катнашучылар проектларны гамәлгә кертү һәм төбәк программалары белән идарә итү тәҗрибәләре турында фикер алыштылар.


Көннең икенче яртысында “Бюджет секторында энергия нәтиҗәлелеге: бюджеттан тыш инвестицияләрнең яңа модельләре” темасына “түгәрәк өстәл” узды.


*ТР Президенты матбугат хезмәте, Елена Бритвина.*
Илдар Халиков төбәкләрдә энергия нәтиҗәлелеген күтәрү мәсьәләләре буенча Бөтенроссия киңәшмәсендә катнашты